Dominicus Strauss-Kahn
Dominicus Strauss-Kahn est politicorum peritus Francicus, factionis socialisticae. Ab anno 1951 Agadir in urbe Maroci, sed ab 1960 in principatu Monoeci educatus est. Est alumnus Scholae Studiorum Commercialium Superiorum et Instituti Scientiarum Politicarum Parisiensis universitatumque Parisiensium VI et X, ubi doctoratum anno 1975 meruit. Ibidem professus est et apud universitatem Nanceiensem. Ab anno 1991 ad annum 1993 minister industriae et ab anno 1997 ad annum 1999 minister vectigalium et aerarii publici fuit, primis ministris Editha Cresson, Petro Bérégovoy et Leonillo Jospin.

Aerarium Monetarium Internationale rexit a die 1 Novembris 2007 ad diem 18 Maii 2011. Officium subito resignavit quia ad aeroportum Novi Eboraci comprehensus in iudicium adductus est quippe qui deversorii ministram vim temptaverit molestaveritque et libertate privaverit.

Bibliographia 
 "DSK : Ses amis redoutaient le pire" in France Soir (18 Maii 2011)
 Sylvain Besson, "DSK ou l’archétype du “Sexus politicus”" in Courrier international (7 Nov. 2008)
 Zineb Dryef, "Strauss-Kahn et les femmes : les histoires de trop" in Le nouvel observateur: rue 89 (15 Maii 2011)
 Hélène Fontanaud, Sophie Landrin, Les meilleurs ennemis: les coulisses de la primaire socialiste. Lutetiae: Fayard, 2011 

Nati 1949
Politici Franciae
Homines vivi
Iudaei
Professores universitatum et scholarum Parisiensium
Alumni Scholae Studiorum Commercialium Superiorum
Alumni Instituti Scientiarum Politicarum Parisiensis
Professores Universitatis Nanceiensis
Alumni Scholae Monge et Lycei Carnot
Fundus monetarius internationalis